ТIаккха оцу Iуьйранна – гIурбан дийнахь – малх хьалабалале Мин дIагIур ву, тIаккха хьалхара тIулгаш кхуьссур ду, «Жамратул Iакъабат» олучу меттехь – Маккийна юххехь Исламан арканаш йолу йоккха тIулгаш кхуьссу меттиг ю иза. Цигахь ворхI тIулг кхуссур бу, хIора тIулг кхоь буьртиг санна а болуш. Массо Iелам-нехан барт хилла бу, итIулгаш муьлххачу меттера а кхисса мега аьлла, делахь а, гIолий дерг Хьаьжин цIа шен аьрру агIор а дуьтуш, Мин шен аьтту агIор а дуьтуш кхиссича ду, Ибн МасIудера – Дела реза хуьлда цунна – дийцинчу хьадисана, иза Йоккха тIулгаш кхуьссучу метте веара аьлла, тIаккха Хьаьжин цIа шен аьрру агIор а дуьтуш, Мин шен аьтту агIор а юьтуш дIа а хIоьттина, ворхI тIулг кхоьссира цо, тIаккха цо элира: «Иштта кхиссира уьш шена тIе «Ал-Бакъарат» сурат доьссина волчо». (Бухари, Муслим).